Reisebricht # 9   16 /08/2007   Tauche bim Great Barrier Reef           Hüt hets gheisse no früener ufstoh. Am 7:00 isch dr Wecker ab. Aber mr si uf wies bisiwäter, denn 1. Isch d'Vorfreud riesig gsi und 2. Hemer am 8.15 scho am Hafe bi eusem Schiff si. Also, no schnell öbis z'Morge inehaue und losgohts. Es het is denn au no grad Punkt uf die 8.15 glängt. Denn hämer    no schnell e Gsundheitz-Frogeboge miesse usfülle bevor unser moderne Schiff usgloffe isch. Miteme rise Tempo simer denn los düst. Scho nach wenige Minute het me in kei Richtig meh Land gseh. Und bim Ahblick vo däm dunkle Meerwasser um uns ume hämmer    no    chli e mulmigs Gfühl gha do abe z go. Doch wos Schiff verlangsamt het, hämer denn s wichkliche Tauchparadies vor    uns gseh. Türkisgrüens Wasser wo me s Riff drunter scho vo witem gseh het und das, überall wo me ahneluegt, s isch wirklich risig.   Do mir 2 als einzigi erscht nachem Mittag unse erschte Tauchgang gha hei, hämer    vorem Mittag öppe einehalb stund chönne go schnorchle.Schnell, Neopren-Ahzug ahlege denn no Brülle, Schnorchel, Flosse und los chas go.   plantsch", s 'erschte mol im Australische Meer  - und was für eim. Die Tier- und Korallewelt isch atemberaubend. Fisch in allne Farbene, Grössene und Farbe. Do het au d'Anna ihri Angst vor däm offene Meer schnell chöne ablegge, me hets fasch nüm usem Wasser brocht! =) (Föteli sete denn au no e paar cho!!)   Me het aber scho au guet chöne gseh, wie mir das Riff am zerstöre" si, d'Koralle sin an villne Ort abgstorbe. Drum hets an gwüssne Stelle nüm ganz die enormi Farbepracht wiemrs eus vorgstellt het oder wiemes uf Bilder  vo früener gseht. Trotzdem isches natürlich immer no atemberaubend, shet natürlich no vil wunderbari Koralle wo no intakt si und in de schönste Farbe strahle.   Denn hemer denn aber glich usem Wasser müese, shet z'Mittag geh. Wie immer bis jetzt, hemmer natürlich au do ufem Schiff schnell Fründschafte gschlosse. Und zwar hemer mit 2 Kiwis plauderet, wo eus no Tips für eusi Neuseelandreis geh händ. Und denn hemer is miteme schwizer Päärli zämme do, wo scho es Johr do isch. Die  hän natürlich au vil chöne verzelle und Tips geh. (isch immer super, wenn me sich mit so andere Traveller cha ustsche). Nachem Mittag ischs denn los gange. Mr sin ane anderi Stell am Riff gfahre, und denn isch denn dGruppe 5 dra cho.  Lutsprecher:" Enna Mainder 'n' Rito Fisker get ready for your dive".  So, schnell wider alles allege, d'Gwicht umschnalle und s'Jacket mit dr Suurstofffläsche alegge. Denn no schnell d'Üebige (wie immer) an dr Wasseroberflächi mache. Jez gohts los. Ame  Seil simer langsam rund 10 Meter zum Riff abe (und immer schön s'Näsli zue hebe und dr Druckusglich mache=). Eusi Taucherhärzli händ gstrahlt. So schwerelos durch die bezauberndi Welt z'schwebe, es unbeschriblichs Gfühl. Aber nach öbbe 20 Minute ischs leider scho dure gsi.   S'Schiff het denn au scho in Richtig Cairns igschlage. Die ganz Heimfahrt hemmer denn no mit dr Carmen und em Mario (däm CH-Päärli) über Reiseplän und Erläbnis plauderet. Do si jez au no d'Ostküschte durab  Reise, werde mr se vellicht jo au no atreffe.   Dähei acho, simer eus go es heisses Poulet und Chips für es gmüetlichs z'Nacht im Hostel go hole. Witer hemmer no e grossi Guttere" Wöschmittel kauft, zum spöter denn e grossi Handwösch mache. Chum hemer alles usgringt und an de Wöschleinene dusse ufghänkt, hets agfang rägne. Hmmm, hetemr s'Usringe au chöne lo si he?! =) Aber mr hän wirklich richtig dr Plausch an dere Läbensart womer do hän. (Nüt gege Deheime! Aber das duet sehr  guet do, mr werde immer selbständiger! =)   So, das wers gsi vo eusem Dag am Great Barrier Reef. Morn plane mr denn euses witere Reisevorgehe an dr Ostküstedenn am Samschtig gohts serschtemol mitem Greyhound Bus e Station witer   Talk to you later